KOMISIJOS REGLAMENTAS (EB) Nr. 1263/2007
2007 m. spalio 26 d.
iš dalies keičiantis Reglamentą (EB) Nr. 290/2007 dėl Tarybos reglamento (EB) Nr. 318/2006 29 straipsnyje numatytų rafinavimo poreikių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1), ypač į jo 40 straipsnio 2 dalies d punktą,
kadangi:
(1)
2007 m. kovo 16 d. Komisijos reglamente (EB) Nr. 290/2007, nustatančiame Tarybos reglamento (EB) Nr. 318/2006 19 straipsnyje minimą procentinį dydį 2007-2008 prekybos metais (2), minėtiems prekybos metams buvo nustatytas 13,5 % atšaukimo procentinis dydis.
(2)
Reglamento (EB) Nr. 290/2007 2 straipsnio 1 dalimi buvo pakeisti Reglamento (EB) Nr. 318/2006 29 straipsnio 1 ir 2 dalyse numatyti rafinuoti skirto cukraus sektoriaus tradiciniai tiekimo poreikiai, juos sumažinant tiek pat, kiek ir atšaukimo procentinį dydį, remiantis Reglamento (EB) Nr. 318/2006 redakcijos, galiojusios priimant Reglamentą (EB) Nr. 290/2007, 19 straipsnio 1 dalies antra pastraipa. Remiantis Reglamento (EB) Nr. 318/2006, iš dalies pakeisto Tarybos reglamentu (EB) Nr. 1260/2007 (3) 19 straipsniu, atšaukiant pagal kvotą pagamintą cukrų ir izogliukozę minėtieji poreikiai nėra keičiami. Todėl reikėtų panaikinti minėtų poreikių sumažinimą.
(3)
Todėl Reglamentą (EB) Nr. 290/2007 reikėtų atitinkamai iš dalies pakeisti.
(4)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 290/2007 2 straipsnis išbraukiamas.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. spalio 26 d.